CELEX: 62017TN0619
Language: el
Date: 2017-09-09 00:00:00
Title: Υπόθεση T-619/17: Προσφυγή-αγωγή της 9ης Σεπτεμβρίου 2017 — de la Fuente Martín κ.λπ. κατά Ενιαίου Συμβουλίου Εξυγίανσης (SRB)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/44
            
         Προσφυγή-αγωγή της 9ης Σεπτεμβρίου 2017 — de la Fuente Martín κ.λπ. κατά Ενιαίου Συμβουλίου Εξυγίανσης (SRB)
   (Υπόθεση T-619/17)
   (2018/C 005/59)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: Juan Antonio de la Fuente Martín (Μαδρίτη, Ισπανία) και 525 άλλοι προσφεύγοντες-ενάγοντες (εκπρόσωποι: M. Durán Muñoz και M. Duran Campos, δικηγόροι)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες ζητούν από το Γενικό Δικαστήριο:
   
               —
            
            
               να ακυρώσει την απόφαση SRB/EES/2017/08 την οποία εξέδωσε το Ενιαίο Συμβούλιο Εξυγίανσης κατά τη διευρυμένη εκτελεστική σύνοδό του της 7ης Ιουνίου 2017, η οποία δημοσιεύθηκε αποσπασματικώς στις 12 Ιουλίου 2017 και με την οποία εγκρίθηκε το καθεστώς εξυγίανσης του ιδρύματος Banco Popular Español, S.A., επιστρέφοντας στους μετόχους και κατόχους κεφαλαιακών μέσων, αντιστοίχως, τις μετοχές και τα κεφαλαιακά μέσα της εν λόγω τράπεζας τα οποία κατείχαν και αποκαθιστώντας τους έτσι στα πλήρη δικαιώματά τους.
            
         
               —
            
            
               επικουρικώς, να κρίνει ότι η προσβαλλόμενη απόφαση του SRB προκάλεσε ζημία στους μετόχους και ομολογιούχους της Banco Popular Español, S.A., για την οποία το SRB υποχρεούται να τους αποζημιώσει, σύμφωνα με τα όσα ορίζονται στο άρθρο 87 του κανονισμού 806/2014, της 15ης Ιουλίου 2014, υποχρεώνοντας το SRB και, συνεπώς, την Ευρωπαϊκή Ένωση να αποζημιώσει τους προσφεύγοντες-ενάγοντες με το ισόποσο της αξίας των μετοχών και των κεφαλαιακών μέσων που τους ανήκαν την προηγουμένη της εκδόσεως της προσβαλλομένης αποφάσεως ή, ενδεχομένως, επικουρικώς, με το ισόποσο της αξίας που θα είχαν διατηρήσει σε περίπτωση που το χρηματοπιστωτικό ίδρυμα είχε υποβληθεί σε κανονική διαδικασία αφερεγγυότητας κατά το χρονικό σημείο εκδόσεως της προσβαλλομένης αποφάσεως του SRB.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.